cyanic-selkie/wikianc huggingface dataset:
Մախիկո Գոնսալես
Իսպանիա
Գոնսալեսն իր պաշտոնական նորամուտը «Կադիսում» նշում է 1982 թվականի սեպտեմբերի 5-ին «Ռեալ Մուրսիա» դեմ խաղում, որն ավարտվում է 1:1 հաշվով։ Արդեն այդ նորամուտային խաղում Գոնսալեսը հեղինակում է իր առաջին գնդակը նոր թիմի կազմում և փրկում է ակումբին պարտությունից ։ Իր առաջին մրցաշրջանը Իսպանիայում ֆուտբոլիստն ավարտում է 33 հանդիպումներում հեղինակած 15 գոլերով, իսկ «Կադիսը» Սեգունդայից բարձրանում է Լա Լիգա։ Իր առաջին հանդիպումը Իսպանիայի բարձրագույն առաջնությունում Գոնսալեսն անցկացնում է 1983 թվականի սեպտեմբերի 11-ին ընդդեմ հենց այն «Ռեալ Մուրսիայի», որի դեմ խաղում Գոնսալեսը նշել էր իր նորամուտը Իսպանիայում։ Սակայն այս անգամ «Կադիսը» զիջում է հակառակորդին 1:3 հաշվով ։
Սալվադորում Գոնսալեսը գնդակը լավ վարելու իր կարողության շնորհիվ ստացել էր «կախարդ» մականունը, իսկ Իսպանիայում նրա մականունը փոքր-ինչ փոխվում է. Գոնսալեսին արդեն «դիմում էին» «կախարդանք» մականվամբ (Մախիկո (մագիա))։ «Կադիսում» Մախիկոն իր հրաշալի գոլերի և տեխնիկայի շնորհիվ շատ արագ ճանաչում է վաստակում իսպանացի երկրպագուների շրջանում, սակայն Գոնսալեսը նաև աչքի էր ընկնում իր անկարգապահությամբ։ Խորխեն սովոր էր երկար քնել և ակտիվ գիշերային կյանք վարել ։ Նա պարբերաբար տարատեսակ գիշերային խնջույքների էր հաճախում։ Սակայն սպորտային պաշտոնյաները և երկրպագուները ինչպես կարգն է մոտենում էին ֆուտբոլիստին հանդուրժողականությամբ, քանի որ Գոնսալեսը համատեղում էր այդ ամենը արդյունավետ ֆուտբոլով։ Բացի դրանից, բանը հասել էր նրան, որ ակումբը դիմել էր ՖԱՍ-ի առաջատար Մանուել Արմանդո Մոնեդերոյի օգնությանը և Սալվադորի ֆուտբոլի ֆեդերացիայի ներկայացուցիչ Խոսե Ռամոն Ֆլորեսին։ Նրանք խոսեցին Գոնսալեսի հետ իր պահվածքի մասին և ազդեցին նրա վրա։ Գոնսալեսի համար նշանակվում է հատուկ թիմային օգնական, որը արթանցնում էր նրան առավոտյան մարզումներին գնալու համար ։ Նաև ակումբը տուգանում էր Գոնսալեսին բարձր չափով իր պահվածքի համար։ Ի սկզբանե ակումբը պատժում էր Մախիկոյին խաղերից և մարզումներից բացակայելու համար, սակայն «Կադիսի» երկրպագուները դեմ էին այդպիսի պատժամիջոցներին, քանի որ ցանկանում էին տեսնել իրենց կուռքին խաղադաշտում։ Անձամբ Գոնսալեսը նկարագրել է պահը այսպես. Ես ընդունում եմ, որ ես սուրբ չեմ, ես սիրում եմ գիշերը և խմիչքի ձգողությունը հաղթում է և՛ ինձ, և՛ իմ մորը։ Ես գիտեմ, որ ես անպատասխանատու եմ և վատ պրոֆեսիոնալ և հնարավոր է, որ ես իմ կյանքը ապարդյուն եմ ծախսում։ Ճշմարտությունը այսպիսին է. ես չեմ սիրում ֆուտբոլը ընդունել որպես աշխատանք։ Դա երբեք այդպես չի լինի։ Ես ուղղակի խաղում եմ հաճույքի համար :
Հատկանշական է, որ Գոնսալեսի կարիերայի լավագույն խաղերից մեկը ուղիղ կապ ունի անկարգապահության հետ։ Դա Ռամոն դե Կարասնի տիտղոսի (մինչմրցաշրջանային գավաթային մրցաշար Իսպանիայում) խաղարկության կիսաեզրափակչի խաղն էր, որի ժամանակ «Կադիսն» իր դաշտում հյուրընկալել էր կատալոնյան «Բարսելոնային» ։ Խորխեն ուշանում է այդ խաղից և չի կարողանում խաղը մեկնարկել թիմի հիմնական կազմի հետ, սակայն երկրորդ խաղակեսից հետո նա, փոխարինում կատարելով, մտնում է խաղադաշտ։ Նրա փոխարինման ժամանակ «Կադիսը» պարտվում էր 0:3 հաշվով։ Կարճ ժամանակահատվածում ֆուտբոլիստին հաջողվում է երկու գոլ հեղինակել և դառնալ երկու գոլային փոխանցման հեղինակ։ Արդյունքում անդալուզյան ակումբը այդ խաղում հաղթում է կատալոնյան գռանդին 4:3 հաշվով ։
1983-84 մրցաշրջանում «Կադիսի» Սեգունդա տեղափոխվելուց հետո Գոնսալեսը սկսում է տեղափոխման առաջարկներ ստանալ «Պարի Սեն-Ժերմենից» և «Ֆիորենտինայից», սակայն նա որոշում է մնալ իսպանական ակումբում ։ 1984 թվականին «Բարսելոնայի» մարզիչ Սեսար Լուիս Մենոտին հրավիրում է նրան մասնակցելու ԱՄՆ կատարելիք շրջագայությանը։ Սակայն ակումբը այդպես էլ պայմանագիր չի առաջարկում նրան հնարավոր է Կալիֆորնիայի հյուրանոցներից մեկում պատահած դեպքի պատճառով, որի ժամանակ Գոնսալեսը ակտիվացրել էր հրշեջային ազդանշանիչը, որպեսզի համարում մենակ մնա աղջկա հետ ։
1984 թվականին «Կադիսի» մարզիչը փոխվում է. Դրագոլյուբու Միլոշևիչին փոխարինելու է գալիս Բենիտո Խոանետը, որը ցանկություն չուներ համակերպվել Գոնսալեսի բնավորության հետ։ 1984-85 մրցաշրջանի ձմեռային տրանսֆերային պատուհանի ժամանակ մարզչի հետ առաջացած հերթական վիճաբանություններից և կռիվներից հետո Գոնսալեսը լքում է «Կադիսը» և համալրում «Ռեալ Վալյադոլիդի» կազմը։ Նոր ակումբի կազմում Գոնսալեսի անձնական կյանքը խորապես վերահսկվում էր, իսկ անձամբ ֆուտբոլիստը այդ ամենը ընդունում էր որպես թիմի տնօրինության կողմից իր նկատմամբ հետապնդում, ինչի հետևանքով լքում է իր նոր թիմը։ Նա փորձում էր իր համար աշխատանք գտնել Մեքսիկայում և ԱՄՆ-ում, սակայն ապարդյուն։ Արդյունքում 1987-88 մրցաշրջանում Գոնսալեսը նախընտրում է վերադառնալ «Կադիս»։ Ըստ նոր պայմանագրի՝ ֆուտբոլիստի բացակայությունները կրճատելու նպատակով նշանակված էր ընդամենը 700 դոլար աշխատավարձ ամեն խաղի համար ։ 1986 թվականի սեպտմեբերի 14-ին «Կադիս» վերադառնալուց որոշ ժամանակ անց Գոնսալեսը սանտադերական «Ռասինգի» դեմ խաղում հետ-տրիկի հեղինակ է դառնում ։
Մարզիչների մի քանի փոփոխումնրից հետո ակումբի ղեկն իր ձեռքը վերցրեց Վիկտոր Էսպարագոն, որը կարողանում է հարմար մոտեցում գտնել Գոնսալեսի նկատմամբ։ 1987-88 մրցաշրջանում Մախիկոն «Կամպ Նոուում» գրավում է «Բարսելոնայի» դարպասը։ 2011 թվականի հունվարին enbocadegol.com կայքը հրապարակում է իսպանական լիգայի պատմության լավագույն 50 գոլերին վերաբերող հոլովակը, որում Գոնսալեսի գոլը զբաղեցնում է առաջին հորիզոնականը ։ Այդ մրցաշրջանում ֆուտբոլիստը ընդհանուր հաշվարկով դառնում է տասը գոլի հեղինակ, իսկ իր ակումբն զբաղեցնում է 12-րդ հորիզոնականը, որը ֆուտբոլային ակումբի պատմության մեջ ամենաարդյունավետն էր։ Բացի դրանից հաջորդ մրցաշրջանում ակումբը հասնում է մինչև Իսպանիայի գավաթի խաղարկության կիսաեզրափակիչ, որտեղ «Մադրիդի Ռեալին» զիջում են 4:0 ընդհանուր հաշվով։ Սակայն Գոնսալեսի վրա նշանակված բռնաբարության հոդվածով դատը (տես Անձնական կյանք և կյանքը կարիերան ավարտելուց հետո բաժինը) և ընկերոջ մահը բացասական կերպով են անդրադառնում Գոնսալեսի հետագա ֆուտբոլային կարիերայի վրա։ «Կադիսի» կազմում անցկացրած իր վերջին երկու մրցաշրջանների ժամանակ Գոնսալեսը 22 խաղերում հեղինակում է ընդամենը 5 գոլ։ Արդյունքում Մախիկոն լքում է ակումբը 1991 թվականի հունիսի 6-ին՝ 33 տարեկան հասակում։ Ընդհանուր հաշվարկով Գոնսալեսը «Կադիսի» կազմում անցկացրած 194 խաղերում հեղինակում է 58 գոլ (73 գոլ, եթե հաշվենք նաև գոլերը Իսպանիայի գավաթի խաղարկությունում) և Կադիսի պատմության լավագույն ռմբարկուների շարքում զիջում է միայն Պակո Բաենե ։
Վերադարձ Սալվադոր
«Կադիսից» հեռանալուց հետո Գոնսալեսն առաջարկ է ստանում իտալական «Ատալանտայից», սակայն նախընտրում է վերադառնալ ՖԱՍ։ Երկրպագուները հույս ունեին, որ Գոնսալեսը կօգնի ակումբին դառնալ երկրի լիգայի չեմպիոն, սակայն 1992-93 մրցաշրջանում ակումբը պարտվում է փլեյ-օֆֆ փուլի կիսաեզրափակչում։ Հաջորդ մրցաշրջանում ակումբը հասնում է մինչև մրցության եզրափակիչ, իսկ մեկ տարի անց ի վերջո չեմպիոն է դառնում՝ «Լուիս Անխել Ֆիրպոյի» դեմ եզրափակիչ խաղում հաղթելով 4:3 ընդհանուր հաշվով։ 1984 թվականից սկսած դա թիմի առաջին չեմպիոնական տիտղոսն էր։ 1995-96 մրցաշրջանում ՖԱՍ-ը պաշտպանում է չեմպիոնական տիտղոսը՝ այս անգամ նույն մրցակցին հաղթելով արդեն 2:1 ընդհանուր հաշվով։ Ավելի ուշ Գոնսալեսի ակումբը ևս երկու անգամ հասնում է մինչև մրցության եզրափակիչ, սակայն հաղթել չի հաջողվում։ Մախիկոն ավարտում է իր կարիերան 2000 թվականին 42 տարեկան հասակում՝ ՖԱՍ-ի կազմում խփելով 73 գոլ։ Այդ արդյունքով Գոնսալեսը ակումբի պատմության լավագույն ռմբարկուների շարքում չորրորդն է։ Ակումբը ցմահ առանձնացնում է նրա 10 համարի մարզաշապիկը (այսինքն Գոնսալեսից հետո ոչ ոք չուներ 10 համարի մարզաշապիկը կրելու հնարավորությունը) ։
Ազգային հավաքական
Գոնսալեսը Սալվադորի ֆուտբոլի ազգային հավաքականի կազմում իր առաջին հանդիպումը անցկացրել է 1976 թվականի դեկտեմբերի 1-ին 1978 թվականի ֆուտբոլի աշխարհի առաջնության ընտրական փուլի շրջանակներում կայացած Կոստա Ռիկայի ֆուտբոլի ազգային հավաքականի դեմ խաղում, որն ավարտվում է 1-1 հաշվով։ ԿՈՆԿԱԿԱՖ-ի ազգերի մրցության որակավորման փուլում Գոնսալեսը գոլերի հեղինակ է դառնում Պանամայի ֆուտբոլի ազգային հավաքականի դեմ կայացած երկու խաղերում (երկրորդ խաղում հետ-տրիկ է ձևակերպում), իսկ Սալվադորը կենտրոնամերիկյան շրջանի խմբում զբաղեցնում է երկրորդ հորիզոնականը՝ լրացուցիչ ցուցանիշներով զիջելով միայն Հոնդուրասի ֆուտբոլի ազգային հավաքականին։ Արդյունքում երկու հավաքականներն էլ դուրս են գալիս մրցության եզրափակչային փուլ։ Այդ փուլում ֆավորիտ էր համարվում Մեքսիկայի ֆուտբոլի ազգային հավաքականը, սակայն նույն թվականի նոյեմբերի 6-ին կայացած խաղում Սալվադորի հավաքականը իրենից ավելի անվանի թիմին հաղթում է անսպասելի 1:0 հաշվով։ Գոլը հեղինակում է Էվեր Էռնանդեսը, սակայն դարպասի գրավման հարցում զգալի ներդրում է ունենում հենց Գոնսալեսը։ Նա շրջանցում է երկու ֆուտբոլիստների և հարված է կատարում մրցակցի դարպասի ուղղությամբ, դարպասահը հասնում է գնդակին և հեռացնում, սակայն անրադարձից հետո կատարաց հարվածով Էվերը գրավում է մրցակցի արդեն դատարկ դարպասը։ Մրցության վերջում առաջին երկու հորիզոնականները զբաղեցրած հավաքականները ստանում են հնարավորություն 1982 թվականի աշխարհի առաջնությունում մասնակցություն ունենալու համար և այդ հավաքականներից մեկը հենց դառնում է Սալվադորի ազգային հավաքականը։ Այդ աշխարհի առաջնությունը Սալվադորի հավաքականի համար իր պատմության մեջ դեռևս երկրորդն էր։ Մրցության շրջանակներում Գոնսալեսը մասնակցություն է ունենում խմբային փուլի բոլոր խաղերին այդ թվում նաև Հունգարիայի ֆուտբոլի ազգային հավաքականի դեմ կայացած խաղին, որում Սալվադորի հավաքականը 10-1 հաշվով ոչ թե հաղթում այլ ուղղակի ջախջախում է մրցակցին։ Արդյունքում անգամ այդ ավելի քան վստահ հաղթանակն էլ չի փրկում Սալվադորին և հավաքականը իր խմբում զբաղեցնելով երրորդ հորիզոնականը դուրս է մնում առաջնության հետագա պայքարից ։
Լինելով «Կադիսի» ֆուտբոլիստ, Գոնսալեսը շատ քիչ էր հրավիրվում ազգային հավաքական, այդ շրջանում նա հավաքականի կազմում մասնակցում է ընդամենը 6 հանդիպման։ ՖԱՍ վերադառնալուց հետո նա հավաքականի կազմում մասնակցություն է ունենում 1994 թվականի աշխարհի առաջնության որակավորման փուլին, որի շրջանակներում գոլերի հեղինակ է դառնում Նիկարագուայի, Կանադայի և Բերմուդի ֆուտբոլի ազգային հավաքականների դեմ խաղերում, սակայն հավաքականը դուրս է մնում «ֆուտբոլային տոնակատարության» հետագա պայքարից։ 1993 թվականից հետո Գոնսալեսը այլևս չի հրավիրվում ազգային հավաքական, սակայն հինգ տարի անց նա հավաքականի հետ մեկնում է ԿՈՆԿԱԿԱՖ-ի ոսկե գավաթի խաղարկության մասնակցելու։ Այս մրցաշարի շրջանակներում, փետրվարի 9-ին նա հավաքականի կազմում մանսակցություն է ունենում իր վերջին պաշտոնական հանդիպմանը, որը ընթանում է Յամայկայի ֆուտբոլի ազգային հավաքականի դեմ։ Այդ խաղում Սալվադորի ազգային հավաքականը պարտվում է 2-0 հաշվով և արդյունքում խմբային փուլում հավաքելով ամենաքիչ միավորները լքում է առաջնությունը ։
Ընդհանուր հաշվարկով Գոնսալեսը իր երկրի ազգային հավաքականի կազմում մասնակցել է աշխարհի առաջնության 31 ընտրական խաղի և 31 խաղերի էլ տարբեր մրցություններում և արդյունքում հեղինակել է 21 գոլ ։
Ձեռքբերումներ
ՖԱՍ
Անձնական կյանք և կյանքը կարիերան ավարտելուց հետո
1989 թվականի հուլիսին Գոնսալեսը մեղադրվում է 22 տարեկան Կոկի Մարիի դել Կարմենի բռնաբարելու փորձ կատարելու մեջ. ֆուտբոլիստը ժխտում էր իր դեմ ներկայացված մեղադրանքները և վերջնական արդյունքում ընդամենը վճարում է 4 հազար պեսետ փոխհատուցում։ Այս սկանդալը բացասական կերպով է անդրադառնում Գոնսալեսի խաղի վրա ։
2001 թվականին Գոնսալեսը մասնակցում է «Կադիսի» բարեգործական խաղին, որը նպատակ ուներ օգնել Սալվադորում տեղի ունեցոծ երկրաշարժից տուժածներին։ 2004 թվականի օգոստոսի 28-ին Գոնսալեսի մարզադաշտում Մախիկոյի մասնակցությամբ տեղի է ունենում հանդիպում «Կադիսի» և Սալվադորի նախկին ֆուտբոլիստների միջև ։ 2006 թվականին Դիեգո Մարադոնան հրավիրում է սալվադորցուն մասնակցել Սալվադորի և Արգենտինայի ազգային հավաքականների նախկին ֆուտբոլիստների միջև կայանալիք շոուբոլային հանդիպմանը ։ Ավելի ուշ նա մասնակցում է ևս երկու ընկերական հանդիպման. ՖԱՍ-ի կազմում մասնակցում է «Բոկա Ջունիորսի» դեմ խաղին, իսկ Սալվադորի ֆուտբոլի ազգային հավաքականի կազմում՝ Հունգարիայի ֆուտբոլի ազգային հավաքականի դեմ խաղին ։
Կարիերան ավարտելուց հետո Գոնսալեսն աշխատում էր որպես «Հյուստոն Դինամո» ֆուտբոլային ակումբի գլխավոր մարզչի օգնական (Major League Soccer) : Մրցաշրջանի ավարտին վերադառնալով Սալվադոր՝ նա ազատ ժամանակ աշխատում էր որպես տաքսու վարորդ։ 2011 թվականի նոյեմբերին, երբ ավարտվում էր 2014 թվականի աշխարհի առաջնության համար ընթացող ԿՈՆԿԱԿԱՖ-ի ընտրության երկրորդ փուլը, Սալվադորի հավաքականի մարզիչ Ռուբեն Իսրաելը հրավիրում է Մեխիկոյին՝ աշխատելու որպես իր օգնական ։
Մախիկոն ամուսնացած է Աննա Մարիա Գոնսալեսի հետ, ով ֆուտբոլիստ Ալֆրեդո Ռուանոյի աղջիկն է։ Զույգն ունի որդի, որը որոշ ժամանակ որպես պրոֆեսիոնալ ֆուտբոլիստ հանդես է եկել «Ատլետիկո Մարտեի» կազմում ։ Գոնսալեսը նաև ունի երեխաներ իր նախորդ ամուսնություններից. նրա երեխաներից երկուսն ապրում են Իսպանիայում, իսկ մեկը՝ ԱՄՆ-ում ։
Ճանաչում
2003 թվականին Սալվադորի Օրենսդիր հավաքը Խորխե Գոնսալեսին շնորհում է «Արժանի որդի» մրցանակ (Hijo Meritísimo) և մայրաքաղաքային Նասիոնալ դե լա Ֆլոր Բլանկա մարզադաշտը վերանվանում է Խորխե «Մախիկո» Գոնսալեսի ազգային մարզադաշտ ։ Նույն թվականին երկրի սպորտային մամուլի միության միաձայն որոշմամբ Գոնսալեսը ճանաչվում է «Սալվադորի ֆուտբոլի պատմության բոլոր ժամանակների լավագույն ֆուտբոլիստ» ։
2006 թվականին սալվադորացի գրող Ջեովանի Գալեասը գրում է մի պիես, որը հիմնված է Խորխե Գոնսալեսի կենսագրության վրա։ Պիեսը կրում է «Սան-Մագո, մարզադաշտի պարոնը» (San Mago, patrón del estadio) խորագիրը ։
2013 թվականի ապրիլի 22-ին Գոնսալեսը տասը այլ ֆուտբոլիստների հետ ընդգրկվում է մեքսիկական ֆուտբոլի փառքի սրահի կազմում (այդ ֆուտբոլիստների թվում էին նաև այնպիսի աստղեր, ինչպիսիք են Ֆրանկո Բարեզին, Պաոլո Մալդինին և Ջորջ Վեան)։ Տոնական երեկոն տեղի է ունենում նույն թվականի նոյեմբերի 12-ին, որի ժամանակ Գոնսալեսը ներկայացնում է իր խոսքը.
Սա հնարավորություն է կենտրոնամերիկյան հարևաններին ներկայացնել այնպիսի ֆուտբոլիստների, ինչպիսիք են հոնդուրասցի Ֆիլբերտո Իյերվուդը, գվատեմալացի Օսկար «Կանեխո» Սանչեսը, պանամացի Ռոմել Ֆեռնանդեսը և կոստառիկացի Էռնան Մեդֆորդը։ Մենք կենտրոնամերիկացներինս գտնվում ենք մի մակարդակի վրա, սակայն այս դեպքում նրանք հնարավորություն են տվել ինձ ներկայացնել Կենտրոնական Ամերիկան, հպարտ եմ, որ ես սալվադորցի եմ և կորող եմ անել դա :
Արտաքին հղումներ
Կատեգորիա:Սալվադորցի ֆուտբոլիստներ Կատեգորիա:Սալվադորի հավաքականի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Լա Լիգայի ֆուտբոլիստներ
Աստերոիդների ցանկ (172001-172100)
Աստերոիդների ցանկ (171901-172000) * Աստերոիդների ցանկ * Աստերոիդների ցանկ (172101-172200)
|}
Գևորգ Բուդաղյան
Գևորգ Երվանդի Բուդաղյան, հայ դիրիժոր, երաժշտական գործիչ, ՀԽՍՀ ժողովրդական արտիստ (1945)։
Երաժշտագետ Արմեն Բուդաղյանի հայրն է։
Ստեղծագործական ուղի
Ղեկավարել է Ալեքսանդր Սպենդիարյանի «Ալմաստ», Հարո Ստեփանյանի «Քաջ Նազար», Կարո Զաքարյանի «Մարջան», Անուշավան Տեր-Ղևոնդյանի «Արևի ցոլքերում», Արմեն Տիգրանյանի «Դավիթ Բեկ» օպերաները, ինչպես նաև ռուս ու արևմտա-եվրոպական դասական երկացանկի գործեր։ Սպենդիարյանի երաժշտության հիման վրա գրված «Խանդութ» բալետի երաժշտական կոմպոզիցիայի հեղինակն է եղել (1945), ինչպես նաև՝ Սպենդիարյանի ստեղծագործությունների լիակատար (11 հատոր) հրատարակության խմբագիրը  ։
Հիշատակ
Երևանի Աբովյան փողոցում կա Գևորգ Բուդաղյանի հիշատակը հավերժացնող հուշատախտակ։
Արտաքին հղումներ
Կատեգորիա:Հայ դիրիժորներ Կատեգորիա:Հայ կոմպոզիտորներ Կատեգորիա:Հայ մանկավարժներ Կատեգորիա:Հայ երաժիշտներ
Զանադվորովկա
Զանադվորովկա (Занадворовка), գյուղ Ռուսաստանի Պրիմորիեի երկրամասի Խասանսկի շրջանի կազմում։
Պավլովկա (գյուղ, Դոբրինսկի շրջան)
Պավլովկա (Павловка), գյուղ Ռուսաստանի Լիպեցկի մարզի Դոբրինսկի շրջանի կազմում։
Զանադվորովկա
Բնակչությունը 2005 թվականին գրանցված տվյալներով կազմում էր 964 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Պրիմորիեի երկրամասի Խասանսկի շրջանի բնակավայրեր Կատեգորիա:1887 թվականին հիմնադրված բնակավայրեր
Պավլովկա (գյուղ, Դոբրինսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Դոբրինսկի շրջանի բնակավայրեր Կատեգորիա:1770 թվականին հիմնադրված բնակավայրեր
Կիբեռնետիկայի մուսան (քանդակ, Երևան)
«Կիբեռնետիկայի մուսան» քանդակ, գտնվում է Երևանի մաթեմատիկական մեքենաների գիտահետազոտական ինստիտուտի (Մերգելյան) տարածքում, Հակոբ Հակոբյան 3 հասցեում։ Տեղադրվել է 1972 թվականին։ Ընդգրկված է Երևանի Արաբկիր վարչական շրջանի պատմության և մշակույթի անշարժ հուշարձանների ցանկում։
Պատմություն
Մերգելյան ինստիտուտը հայ մեծանուն քանդակագործ Երվանդ Քոչարին պատվիրեց կիբեռնետիկային վերաբերող արձան քանդակել։ 1972 թվականին Քոչարը ստեղծեց «Կիբեռնետիկայի մուսան» արձանը։ Գեղարվեստական խորհուրդը, որը խորհրդային տարիներին պարտադիր պետք է հաստատեր ստեղծագործությունները, հայտարարեց, որ այսպիսի քանդակի հանրային ներկայացումը հնարավոր չէ։ Բայց քանի որ գումարն արդեն ծախսվել էր և անհրաժեշտ էր զեկուցել Մոսկվա, արձանն այնուամենայնիվ տեղադրվեց։ Քանդակը նախատեսվում էր կանգնեցնել ինստիտուտի հանդիպակաց պուրակում, սակայն այն տեղափոխվեց ինստիտուտի փակ բակ, որպեսզի տեսնողների քանակը սահմանափակ լինի, քանի որ Մերգելյան ինստիտուտը համարվում էր փակ օբյեկտ։
Վերջին տարիներին խոսվում է քանդակը քաղաքի կենտրոն, մասնավորապես՝ Հյուսիսային պողոտա տեղափոխելու մասին ։ Այդ հարցը դեռևս լուծում չի ստացել։
2006 թվականին Երևանի մաթեմատիկական մեքենաների գիտահետազոտական ինստիտուտի 50-ամյակին նվիրված թողարկվել է «50-ամյակ Երևանի մաթեմատիկական մեքենաների գիտահետազոտական ինստիտուտ» նամականիշը ։
Նկարագրություն
Քանդակը պատկերում է հանգիստ, թուլացած դիրքով կիսապառկած ու կարծես մեդիտացիայի մեջ հայտնված մուսային, որը տեղ-տեղ պատված է շղարշով, իսկ տեղ-տեղ մարմնի միջից դուրս են սողոսկում մեխանիզմների բեկորները, լարերն ու զսպանակները։ Մուսան կամ նոր է մաշկ ձեռք բերում, կամ էլ դանդաղորեն քայքայվում ու մաշկափոխվում է։ Նրա կմախքանման մարմնից մնացել է հիմնական առանցքը։
Այս կիսաիրական, կիսաերևակայական մուսան հենված է շատ կոնկրետ իրի՝ հայկական կարասի վրա, որից մեղմ շիթով պետք է ջուր հոսեր։ Սակայն այսօր քանդակը ջրազրկված է։
Աղբյուրներ
Կատեգորիա:Երևանի հուշարձաններ Կատեգորիա:Երվանդ Քոչարի քանդակներ
Հովհաննես Շիշմանյան
Հովհաննես Շիշմանյան (Ճան Շիշմանեան John Shishmanian, 1882-1945 թթ.), Ամերիկայի Միացյալ Նահանգների և Ֆրանսիայի բանակների հայ սպա, ֆրասնիական բանակի կազմում ստեղծված «Հայկական լեգեոնի» հրամանատար (1918-1920 թթ.), Միացյալ Հայաստանի Կիլիկիա երկրամասի ռազմական կառավարիչ (1918-1920) ։
Կենսագրություն
Հովհաննես Շիշմանյանը ծնվել է 1882 թվականին, Ամերիկայի Միացյալ Նահանգների Կենտուկի նահանգի Լեքսինգտոն քաղաքում ։ Նրա հայրը հայ էր, իսկ մայրը՝ շոթլանդուհի ։
Ամերիկյան հայտնի Ստանֆորդ համալսարանի շրջանավարտ է։
Մասնակցություն Առաջին համաշխարհային պատերազմին
1914-ից կամավոր մեկնում է Ֆրանսիա և զինվորագրվում ֆրանսիական բանակում։ Մասնակցում է Ֆրանսիայի պաշտպանության համար թեժ ճակատամարտերին։ 1916-ից, հազարավոր այլ ամերիկահայ կամավորների հետ սկսում է ֆրանսիական բանակի կազմում Հայկական Լեգեոնի ձևավորումը երբ ֆրանսիական կառավարությունը պաշտոնապես համաձայնվում է Կիլիկիայում հաստատել հայկական ինքնավարություն։
Արևելյան կամ Հայկական լեգիոն
Արևելյան կամ Հայկական լեգիոնը մի զորամաս էր, որ կազմվել է 1916 թվականին, Եվրոպական առաջատար երկու տերությունների՝ Անգլիայի և Ֆրանսիայի և Հայ ժոովրդի Արևմտյան հատվածի վերնախավի համաձայնությամբ, մասնավորապես՝ Մարկ Սայքսի (Անգլիա), Ժորժ Պիկոյի (Ֆրանսիա) և Հայ Ազգային պատվիրակության նախագահ Պողոս Նուբարի միջև Լոնդոնում կնքված համաձայնագրի հիման վրա (հոկտեմբերի 27) ։
Հայ լեգեոնականները ֆրանսիական զորքերի կազմում պետք է մասնակցեին Թուրքիայի դեմ պատերազմական գործողություններին սիրիա–պաղեստինյան ռազմաճակատում, որի դիմաց Ֆրանսիան խոստանում էր Կիլիկիայի հայերին պատերազմից հետո ինքնավարություն տալ ։
1916-ի նոյեմբերին ֆրանսիական կառավարությունը սահմանեց կամավորագրության սկզբունքները, լեգեոնական կարող էին լինել միայն հայերն ու արաբները, հրամանատարները լինելու էին ֆրանսիացի սպաներ, լեգեոնի ծախսերը հոգալու էր ֆրանսիական կառավարությունը և այլն ։
Կամավորագրությունը սկսվեց նոյեմբերի կեսերից, Եգիպտոսում։ Առաջին գումարտակը զինավարժությունների համար փոխադրվեց Կիպրոս կղզու Մոնարկա վայրը, որտեղ հետագայում ստեղծվեցին 2-րդ և 3-րդ գումարտակները։ Ընդ որում՝ 2-րդ գումարտակը կազմված էր նախկինում թուրքական բանակում ծառայած հայ զինվորներից, որոնք գերեվարվել էին ԱՆՏԱՆՏ-ի երկրների կողմից, իսկ 3-րդ գումարտակը՝ հիմնականում ամերիկահայերից ։
Ահա այդ հազարավոր ամերիկահայերից մեկն էր լեգիոնի հրամանատարը՝ կապիտան Հովհաննես Շիշմանյանը, ինչպե նաև բազում այլ ամերիկահայ սպաներ, որոնց թվում էին Ջիմ Չանկալյանը, Վահան Փորթուգալյանը, Հակոբ Արևյանը, Հայկ Ազատյանը, Ռուբեն Հերյանը ։
Կիլիկիայի ռազմական կառավարիչ
1918-ին կապիտան Շիշմանյանը մասնակցում է Արարայի ճակատամարտին։ 1918-ի վերջին Լեգեոնի մարտիկների հետ առաջիններից է մտնում ազատագրված Կիլիկիա։ 1920 թ. կապիտան Շիշմանյանը դարձավ Կիլիկիան կառավարող Հայոց ազգային խորհրդի անդամ։ Այդ Խորհուրդը 1920թ. ղեկավարում էր ատենապետը՝ բժշկ. Դ. Մնացականյանը, փոխատենապետն էր Ա. Կեպենլյանը, Կիլիկիայի Հայկական Զինված ուժերի գերագույն հրամանատարը՝ կապիտան Հ. Շիշմանյանը, գանձապահը՝ Կարապետ Աշիկյանը, Խորհրդի անդամներ՝ Ֆ. Հանզադյան, Արամ Մանտիկյան, բժշկ. Սալիբյան։
Արտաքին հղումներ
Կատեգորիա:Հայ սպաներ Կատեգորիա:Առաջին համաշխարհային պատերազմ Կատեգորիա:Հայոց պատմություն Կատեգորիա:Հայկական լեգեոն Կատեգորիա:Ամերիկահայեր Կատեգորիա:Հայ զինվորականներ Կատեգորիա:Հայ քաղաքական գործիչներ
Տնտեսական պատերազմ
Տնտեսական պատերազմ, տնտեսական ռազմավարություն է, որն օգտագործվում է պատերազմող պետությունների կողմից՝ նպատակ ունենալով թուլացնել այլ պետությունների տնտեսությունը։ Սա առաջին հերթին ձեռք է բերվում տնտեսական շրջափակումների կիրառմամբ։ Թշնամու բերքը հոշոտելը դասական մեթոդ է, որն օգտագործվում է հազարավոր տարիներ։
Ռազմական գործողություններում տնտեսական պատերազմը կարող է արտացոլել տնտեսական քաղաքականությունը, որը վարվում է որպես պատերազմի ժամանակ կամ դրան նախորդող բացահայտ կամ գաղտնի գործողությունների, կիբեր գործողությունների, տեղեկատվական գործողությունների մաս ։ Տնտեսական պատերազմը նպատակ ունի գրավել կամ այլ կերպ վերահսկել կարևոր տնտեսական ռեսուրսների մատակարարումը, որպեսզի բարեկամ ռազմական և հետախուզական գործակալությունները կարողանան օգտագործել դրանք, իսկ թշնամու ուժերը՝ ոչ։
Տնտեսական պատերազմի հասկացությունն առավել կիրառելի է տոտալ պատերազմի դեպքում, որը ներառում է ոչ միայն թշնամի երկրների զինված ուժերը, այլև մոբիլիզացված պատերազմական տնտեսությունները։ Նման իրավիճակում թշնամու տնտեսությանը հասցված վնասը վնաս է այդ թշնամու՝ պատերազմ վարելու կարողությանը։ Այրված երկրի քաղաքականությունը կարող է զավթիչ թշնամուն զրկել ռեսուրսներից։
Տնտեսական պատերազմի քաղաքականությունն ու միջոցները կարող են ներառել շրջափակում, սև ցուցակում, բացառապես գնումներ, պարգևատրումներ և թշնամու ակտիվների կամ մատակարարման գծերի գրավում կամ վերահսկում ։ Այլ քաղաքականությունները, ինչպիսիք են սակագնային խտրականությունը, պատժամիջոցները, օգնության կասեցումը, կապիտալ ակտիվների սառեցումը, ներդրումների և կապիտալի այլ հոսքերի արգելումը և օտարումը, նույնիսկ առանց զինված ռազմական պատերազմի, կարող են վերաբերել որպես տնտեսական պատերազմ ։
Խաչակրաց արշավանքներ
Իր «Սուրբ հողի վերականգնման մասին» գրքում Ֆիդենտիոս Պադուացին տալիս է տնտեսական պատերազմի դեղատոմսեր, որոնք պետք է մղվեն Եգիպտոսի Մամլուքների սուլթանության դեմ՝ խաչակրաց արշավանքների համար։ Նա նախատեսում է 40–50 նավատորմ՝ Եվրոպայի և Եգիպտոսի միջև առևտրի շրջափակման համար։ Նա տեսնում է, որ այս առևտուրն օգնում է Եգիպտոսին երկու ձևով. Եվրոպայից այն ձեռք է բերում պատերազմական նյութեր (երկաթ, անագ, փայտանյութ, նավթ) և Ասիայից՝ Կարմիր ծովով Եվրոպա առևտրի համար բերված ապրանքների տուրքեր։ Եթե ​​համեմունքների այս առևտուրը Կարմիր ծովից շեղվեր դեպի Մոնղոլական Պարսկաստան, Եգիպտոսը կզրկվեր մաքսատուրքերից և կկորցներ նաև արտահանման շուկաները նավափոխադրումների կրճատման պատճառով։ Սա կարող է նաև ստիպել նրան թույլ տալ ավելի շատ ստրուկ զինվորներ գնել, որոնք ներկրվում են Սև ծովից ։
Ամերիկյան քաղաքացիական պատերազմ
Ամերիկյան քաղաքացիական պատերազմում միության ուժերը մարտահրավեր ունեին գրավելու և վերահսկելու Համադաշնության 11 նահանգները, մի հսկայական տարածք, որն ավելի մեծ է, քան Արևմտյան Եվրոպան։ Կոնֆեդերացիայի տնտեսությունը զարմանալիորեն խոցելի էր ։
Ամերիկյան քաղաքացիական պատերազմում պարտիզանական պատերազմին աջակցում էր Համադաշնության բնակչության մեծ մասը, որը սնունդ, ձիեր և թաքստոցներ էր տրամադրում Կոնֆեդերացիայի պաշտոնական և ոչ պաշտոնական ստորաբաժանումների համար ։ Պատերազմից առաջ ուղևորների և բեռնափոխադրումների մեծ մասը ջրով շարժվում էր գետային համակարգով կամ առափնյա նավահանգիստներով։ Համադաշնության երկաթուղիներն արդեն անբավարար էին և մեծ վնասներ կրեցին։ Ճամփորդությունը շատ ավելի դժվարացավ։ Միության նավատորմը վերահսկողության տակ առավ ծովափնյա մեծ մասը և հիմնական գետերը, ինչպիսիք են Միսիսիպի գետը և Թենեսի գետը, օգտագործելով Միսիսիպի գետի ջոկատը հզոր փոքր հրացանակիր նավերից։ Ցամաքային փոխադրումները վիճարկվեցին, քանի որ Կոնֆեդերացիայի կողմնակիցները փորձում էին արգելափակել ռազմամթերքի, ուժեղացման և մատակարարումների առաքումները Արևմտյան Վիրջինիա, Կենտուկի և Թենեսի քաղաքներով դեպի հարավ գտնվող միության ուժեր։ Այրվել են կամուրջներ, պոկվել երկաթուղային գծերը, կտրվել են հեռագրական գծերը։ Երկու կողմերն էլ արեցին նույնը և փաստացի փչացրին Համադաշնության ենթակառուցվածքը : Համադաշնությունը 1861 թվականին ուներ 297 քաղաքներ և քաղաքներ՝ 835,000 մարդ ընդհանուր բնակչությամբ, որոնցից 162-ը մի պահ գրավված էին միության ուժերի կողմից՝ 681,000 մարդ ընդհանուր բնակչությամբ։ Գործնականում բոլոր դեպքերում ենթակառուցվածքները վնասվել են, առևտրատնտեսական գործունեությունը որոշ ժամանակով խաթարվել է։ Տասնմեկ քաղաքներ լրջորեն տուժել են պատերազմական գործողություններից, այդ թվում՝ Ատլանտան, Չարլսթոնը, Կոլումբիան և Ռիչմոնդը։ Փոքր քաղաքներում վնասի մակարդակը շատ ավելի ցածր է եղել, ընդհանուր 830-ից 45-ը ծանր վնասներ են կրել ։
Ֆերմաները անմխիթար վիճակում էին, իսկ նախապատերազմյան ձիերի, ջորիների և անասունների պաշարը շատ սպառվել էր. Հարավի անասունների 40%-ը սպանվել էր ։ Հարավի ֆերմաները խիստ մեքենայացված չէին, բայց 1860 թվականի մարդահամարի ժամանակ ֆերմերային գործիքների և մեքենաների արժեքը կազմում էր 81 միլիոն դոլար և 1870 թվականին կրճատվել էր 40%-ով ։ Տրանսպորտային ենթակառուցվածքը փլատակների տակ էր, երկաթուղային կամ գետային նավով քիչ սպասարկող ծառայություն՝ բերքը տեղափոխելու համար ։ և կենդանիներին շուկա։ Երկաթուղու վազքը հիմնականում գտնվում էր գյուղական վայրերում, իսկ հարավի ռելսերի, կամուրջների, երկաթուղային բակերի, վերանորոգման խանութների և շարժակազմերի ավելի քան երկու երրորդը գտնվում էին միության բանակների կողմից հասած տարածքներում, որոնք համակարգված ոչնչացնում էին այն, ինչ կարող էին։ Նույնիսկ անձեռնմխելի տարածքներում պահպանման և վերանորոգման բացակայությունը, նոր սարքավորումների բացակայությունը, ծանր չափից ավելի օգտագործումը և Համադաշնության կողմից սարքավորումների տեղափոխումը հեռավոր շրջաններից պատերազմի գոտի երաշխավորեցին, որ համակարգը կկործանվի պատերազմի ավարտին ։
Համադաշնության պատերազմի ջանքերի հսկայական ծախսերը մեծ վնաս են հասցրել հարավի տնտեսական ենթակառուցվածքին։ Համադաշնության համար մարդկային կապիտալի, պետական ​​ծախսերի և ֆիզիկական ոչնչացման ուղղակի ծախսերը կազմել են 3,3 միլիարդ դոլար։ 1865 թվականին Համադաշնության դոլարն անարժեք էր բարձր գնաճի պատճառով, և հարավում մարդիկ ստիպված էին փոխանակել ապրանքների կամ ծառայությունների դիմաց՝ միության սակավ դոլարներն օգտագործելու համար։ Ստրուկների ազատագրմամբ հարավի ողջ տնտեսությունը պետք է վերակառուցվեր։ Կորցնելով ստրուկների մեջ իրենց հսկայական ներդրումները՝ սպիտակ տնկողները նվազագույն կապիտալ ունեին՝ ազատված աշխատողներին բերք բերելու համար վճարելու համար։ Արդյունքում մշակվեց բաժնետոմսերի մի համակարգ, որտեղ հողատերերը կոտրում էին մեծ պլանտացիաները և փոքր հողատարածքներ վարձակալում ազատներին և նրանց ընտանիքներին։ Հարավային տնտեսության հիմնական առանձնահատկությունը հողատարածք ազնվական ստրկատերերի էլիտար փոքրամասնությունից փոխվեց վարձակալական հողագործական գյուղատնտեսական համակարգի։ Ֆինանսների, առևտրի, ծառայությունների և տրանսպորտային հանգույցների խաթարումը լրջորեն խաթարեց նախապատերազմյան գյուղատնտեսական համակարգը և ստիպեց հարավցիներին դիմել փոխանակման։ Ամբողջ տարածաշրջանը աղքատացավ սերունդների համար ։
Առաջին համաշխարհային պատերազմ
Բրիտանացիներն օգտագործեցին իրենց բարձրագույն թագավորական նավատորմը՝ Գերմանիայի խիստ շրջափակում առաջացնելու և չեզոք երկրներ բեռնափոխադրումների մանրակրկիտ մոնիտորինգ իրականացնելու համար՝ կանխելու նրանց տեղափոխումը այնտեղ։ Գերմանիան չէր կարող բավարար սնունդ գտնել, քանի որ նրա երիտասարդ ֆերմերները բոլորը բանակում էին, և հուսահատ գերմանացիները շաղգամ էին ուտում 1916–1917 թվականների ձմռանը ։ Երբեմն առգրավվում էր ԱՄՆ նավագնացությունը, և Վաշինգտոնը բողոքում էր։ Բրիտանացիները դրամական փոխհատուցում են վճարել, որպեսզի ամերիկյան բողոքի ցույցերը չվերաճեն լուրջ անախորժությունների ։
Երկրորդ համաշխարհային պատերազմ
Տնտեսական պատերազմի հստակ օրինակներ եղան Երկրորդ համաշխարհային պատերազմի ժամանակ, երբ դաշնակից տերությունները հետևեցին նման քաղաքականությանը՝ առանցքի տնտեսությունները կրիտիկական ռեսուրսներից զրկելու համար։ Բրիտանական թագավորական նավատորմը կրկին շրջափակեց Գերմանիան, թեև շատ ավելի դժվարությամբ, քան 1914 թվականին ։
Իր հերթին, Գերմանիան փորձեց վնասել դաշնակիցների պատերազմական ջանքերը սուզանավային պատերազմի միջոցով. տրանսպորտային նավերի խորտակում, որոնք տեղափոխում էին պաշարներ, հումք և պատերազմի հետ կապված հիմնական ապրանքներ, ինչպիսիք են սնունդն ու նավթը ։
Սառը պատերազմ
Մալայական արտակարգ իրավիճակի ժամանակ (1948–1960 թթ.) բրիտանացի զինվորականները թունաքիմիկատներ և տերևազերծող նյութեր տեղակայեցին Մալայզիայի գյուղերում (ներառյալ ցանքատարածությունները)՝ Մալայայի ազգային ազատագրական բանակի (MNLA) ապստամբներին զրկելու ծածկույթից, սննդի հնարավոր աղբյուրներից և դրանք դուրս հանելու համար։ ջունգլիների. Բրիտանացիների կողմից գործածված թունաքիմիկատներն ու տերևազերծող նյութերը պարունակում էին Տրիոքսոն, մի բաղադրիչ, որը նույնպես կազմված էր Agent Orange թունաքիմիկատի քիմիական բաղադրության մեջ, որն օգտագործվում էր ԱՄՆ-ի բանակի կողմից Վիետնամի պատերազմի ժամանակ։ Թունաքիմիկատների և տերևազերծող նյութերի տեղակայումը ծառայում էր ջունգլիների արահետները բարակելու երկակի նպատակին՝ դարանակալումները կանխելու և բերքի դաշտերը ոչնչացնելու այն շրջաններում, որտեղ MNLA-ն ակտիվ էր՝ զրկելով նրանց սննդի հնարավոր աղբյուրներից։ Թունաքիմիկատներ և տերևազերծիչներ ցողվել են նաև Թագավորական ռազմաօդային ուժերի (RAF) ինքնաթիռներից ։
1953 թվականի նոյեմբերի 17-ին Հունաստանի ազգային հետախուզական ծառայությունը (KYP) առաջարկեց հարկային ստուգումներ անցկացնել ենթադրյալ կոմունիստ գրքեր հրատարակողների և կինոթատրոնների սեփականատերերի նկատմամբ, գրաքննության ենթարկել խորհրդային ֆիլմերը և գովազդել հատկապես ցածր որակի խորհրդային ֆիլմերը։ 1959 թվականին KYP-ն բացեց խորհրդային ապրանքների ցուցահանդեսներ Վոլոսում, Սալոնիկում և Պիրեյում։ Ապրանքների մեծ մասը էժան էր և թերի, նպատակաուղղված ընտրված՝ Խորհրդային Միության հեղինակությունը արատավորելու համար ։
Վիետնամի պատերազմի ժամանակ, 1962-ից 1971 թվականներին, Միացյալ Նահանգների զինվորականները Վիետնամում, Արևելյան Լաոսում և Կամբոջայի օպերացիայի մի մասում ցողել են մոտ 20,000,000 ԱՄՆ գալոն (76,000 մ3) տարբեր քիմիական նյութեր՝ «ծիածանի թունաքիմիկատներ» և դեֆոլիանտներ։ Ձեռքը, իր գագաթնակետին հասնելով 1967-1969 թվականներին ։ Ինչպես բրիտանացիներն արեցին Մալայայում, ԱՄՆ-ի նպատակն էր տերևազրկել գյուղական/անտառային հողերը՝ զրկելով պարտիզաններին սննդից և թաքցնելուց և մաքրելով այնպիսի զգայուն տարածքները, ինչպիսիք են բազայի շուրջը ։ Սամուել Պ. Հանթինգթոնը պնդում էր, որ ծրագիրը նաև հարկադիր ուրբանիզացիայի ընդհանուր քաղաքականության մի մասն էր, որի նպատակն էր ոչնչացնել գյուղացիների՝ գյուղում իրենց ապրուստը հոգալու կարողությունը՝ ստիպելով նրանց փախչել ԱՄՆ-ի գերակշռող քաղաքները՝ զրկելով պարտիզաններին իրենց գյուղական աջակցության բազան ։
Ֆրանսիական տնտեսական պատերազմի դպրոց
Փարիզի Տնտեսական պատերազմի դպրոցի տնօրեն Քրիստիան Հարբուլոտը ներկայացնում է պետությունների միջև ուժերի տնտեսական հավասարակշռության պատմական վերակառուցում։ Իր ուսումնասիրության մեջ նա ցույց է տալիս, որ այն ռազմավարությունները, որոնք պետությունները դնում են իրենց տնտեսական հզորությունը բարձրացնելու և ուժերի միջազգային հավասարակշռության վրա դրանց ազդեցությունը կարող են մեկնաբանվել միայն տնտեսական պատերազմի հայեցակարգով ։
Տնտեսական պատժամիջոցներ
Ազգերի լիգայի դաշնագիրը նախատեսում էր ռազմական և տնտեսական պատժամիջոցներ ագրեսոր պետությունների դեմ, իսկ տնտեսական պատժամիջոցների գաղափարը դիտվում էր որպես մեծ նորամուծություն ։ Այնուամենայնիվ, առանց ռազմական պատժամիջոցների տնտեսական պատժամիջոցները չկարողացան հետ պահել Իտալիային Աբբիսինիան նվաճելուց։
1973–1974 թվականներին արաբական երկրները նավթի էմբարգո դրեցին Միացյալ Նահանգների, Միացյալ Թագավորության, Կանադայի, Հարավային Աֆրիկայի, Ճապոնիայի և այլ արդյունաբերական երկրների դեմ, որոնք աջակցում էին Իսրայելին 1973 թվականի հոկտեմբերի Յոմ Կիպուր պատերազմի ժամանակ։ Արդյունքները ներառում էին 1973 թվականի նավթային ճգնաժամը և գների կտրուկ աճ, բայց ոչ Իսրայելի աջակցության ավարտը ։
Սոկրատ Աքմաքչյան
Սոկրատ Վռամի Աքմաքչյան, հայ բեմադրիչ։ ՀԽՍՀ արվեստի վաստակավոր գործիչ։
Կենսագրություն
Սոկրատ Աքմաքչյանը ծնվել է 1922 թվականին, Ղարաքիլիսայում, իրավաբանի ընտանիքում։ Նրա հայրը՝ Վռամ Աքմաքչյանը, սիրում էր թատրոնը, բայց հեռու էր բեմարվեստից։ Պապը՝ Արշակը, հայտնի էր որպես «անուղղելի» թատերասեր, որը շատ անգամ ամառանոցային Ղարաքիլիսա քաղաքը ժամանող հայ արտիստների հետ հանդես էր գալիս ներկայացումերում։
Սովորել և ավարտել է Վանաձորի Վազգեն առաջինի անվան թիվ 1 դպրոցը։ 1940 թվականին Սոկրատ Աքմաքչյանը զորակոչվոել է բանակ, ծառայել Մերձբալթիկայում, ուր սահմանապահների հետ միասին Հայրենական մեծ պատերազմի սկզբում ընդունեց հիտլերյան զորքերի առաջին հարվածները։ Առողջական վիճակի պատճառով՝ զորացրվելով վերադառնում է հայրենի քաղաքը և աշխատանքի անցնում թատրոնում։
Ավարտել է Երևանի Թատերական ինստիտուտի ռեժիսորական բաժինը, այնուհետև աշխատանքի է անցել Կիրովականի թատրոնում։ Երկար տարիներ ղեկավարել է Կիրովականի (այժմ՝ Վանաձոր) թատրոնը։
1944 թվականին հոր պահանջով Սոկրատն ընդունելության քննություններ է հանձնում պետհամալսարանի պատմական ֆակուլտետի համար, որպեսզի հետագայում տեղափոխվի իրավաբանական։ Բայց, երբ նույն 1944 թ. բացվեց Երևանի թատերական ինստիտուտը, Սոկրատ Աքմաքչյանը փոխադրվում է թատերական ինստիտուտ, հանձնում քննություններ ռեժիսորական կուրսի համար։ Թատրոնն Աքմաքչյանին գրավել էր դեռ դպրոցական տարիներից. մասնակցել է դպրոցական ներկայացումներին՝ երրորդ դասարանից սկսած, իններորդ դասարանում հանդես է եկել «Պեպո» պիեսում՝ գլխավոր դերում։ 1936 թվականին, դպրոցական այս ներկայացման մեջ նրան տեսավ Վարդան Աճեմյանը, երբ Կիրովականի թատրոնում բեմադրվում էր Լ. Միքայելյանի «Գոշը», որի մեջ մասսայական տեսարանում Սոկրատ Աքմաքչյանը հանդես էր գալիս գյուղացու դերում։ 1949 թվականի վերջին Սոկրատ Աքմաքչյանը Կիրովականի թատրոնում բեմադրում է իր դիպլոմային ներկայացումը՝ Ա. Մովզոնի «Կոստանտին Զասլոնովը» և նույն տարին ընդունվում է այդ թատրոնը որպեր ռեժիսոր։ Յոթ տարի անց նա դառնում է Կիրովականի Հովհաննես Աբելյանի անվան թատրոնի գլխավոր ռեժիսոր, իր ռեժիսորական գործունեության տարիներին բեմադրելով 14 ազգությունների դրամատուրգների 40-ից ավելի պիես։ Մահացել է 2002թ. սեպտեմբերի 18-ին Վանաձորում ։
Հեղափոխական սեր (հեռուստասերիալ)
Հեղափոխական սեր, հարավկորեական հեռուստասերիալ՝ նկարահանված 2017 թվականին, որտեղ խաղում են Չոի Սի Վոնը, Կանգ Սո Ռան և Գոն Մյոնը։ Դրաման Չոի Սի Վոնի առաջին գերծող ծրագիրն է ծառայությունից հետո։ Այն ամեն շաբաթ և կիրակի օրերին ցուցադրվել է tvN հեռուստաալիքով 2017 թվականի հոկտեմբերի 21-ից մինչև դեկտեմբերի 3-ը ։
Սյուժե
Պատմություն է ընկերական հարաբերությունների, սիրո և տարբեր խավերի երիտասարդ մարդկանց մասին ։
Բյուն Հյուկին շրջապատող մարդիկ
Բյուն Հյուկի հորաքույրը։
Արտաքին հղումներ
Կատեգորիա:Հարավկորեական հեռուստասերիալներ Կատեգորիա:Հարավկորեական ռոմանտիկ հեռուստասերիալներ Կատեգորիա:Հարավկորեական ռոմանտիկ կատակերգական հեռուստասերիալներ Կատեգորիա:Կորեերեն հեռուստասերիալներ
(4395) Դանբրիտ
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Զախարովցի (գյուղ, Խմելնիցկիի շրջան)
Զախարովցի (Захарівці), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Զախարովցի գյուղում բնակվում էր 463 մարդ։ Բնակավայրը զբաղեցնում է 2311 կմ² տարածք։ Բնակչության խտությունը կազմում էր 200,35 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Խմելնիցկիի շրջանի բնակավայրեր Կատեգորիա:Ուկրաինայի գյուղեր
Վաճառական Ստախեևի ամառանոց
Վաճառական Ստախեևի ամառանոց («Օտրադա» շքատուն) (Дача купца Стахеева, Вилла «Отрада»), ամառանոց Ղրիմի Ալուշտա քաղաքում։ 19-րդ դարի 80-ական թվականների ճարտարապետության հուշարձան է։
Պատմություն
Առանձնատունը գտնվում է Ալուշտա քաղաքում, ծովափին գտնվող լանդշաֆտային զբոսայգում։
Սեփականատիրոջ հրավերով առանձնատանը հյուրընկալվել են նրա քեռին՝ նկարիչ Իվան Շիշկինը և զարմիկը՝ ռոմանտիկ գրող Դմիտրի Ստախեևը։
Ինքը՝ Նիկոլայ Ստախեևը, տունն անվանում էր «Օտրադա» («Ուրախություն, սփոփանք») շքատուն ։
Խորհրդային տարիներին այստեղ տեղակայված էր մետաղագործ ճարտարագետների հանգստյան տունը։
Նկարագրություն
Առանձնատունը կառուցել է յալթացի ճարտարապետ Նիկոլայ Կրասնովը՝ միլիոնատեր և բարերար Նիկոլայ Դմիտրիևիչ Ստախեևի պատվերով։ Առանձնատունը երկհարկանի է, կառուցելիս օգտագործվել են մոդեռն և եվրոպական կլասիցիզմ ոճերը ։
Զբոսայգի
Զբոսայգում, որը հիմնադրվել է 19-րդ դարի երկրորդ կեսին, աճում է 99 տեսակի ծառ և թուփ։
Արտաքին հղումներ
Կատեգորիա:Ալուշտայի շենքեր և կառույցներ Կատեգորիա:1882 հիմնադրումներ Կատեգորիա:Ռուսաստանի մշակութային ժառանգության օբյեկտներ
Ստեփան Մամուլով
Ստեփան Սողոմոնի Մամուլով (Մամուլյան), ազգությամբ հայ Խորհրդային Միության պետանվտանգության 3-րդ կարգի կոմիսար (1943): Մտերիմ է եղել Լավրենտի Բերիայի հետ ։ Նախքան ձերբակալությունը՝ գեներալ-լեյտենանտ (1945) : Վրացական ԽՍՀ քրեական հետախուզության վարչության վաստակավոր գործիչ։ ԽՍՀՄ Գերագույն խորհրդի 1-3-րդ գումարման պատգամավոր։
Կենսագրություն
Ստեփան Մամուլովը ծնվել է 1902 թվականին, Թիֆլիսում։ Մամուլանի հայրը Թիֆլիսում եղել է արդուզարդի կրպակի սեփականատեր։ Ավարտել է Թիֆլիսի 4-րդ արական գիմնազիայի 5 դասարանը, Համամիութենական պլանային ակադեմիան։ Ծառայել է Վրացական 1-ին հրաձգային դիվիզիայում։ Կուսակցական աշխատանք է կատարել Աբխազիայում, Վրաստանի Կ(բ)Կ կենտկոմում, Ղազախստանում, Ուկրաինայում, եղել է Կ(բ)Կ Թիֆլիսի քաղկոմի քարտուղար, Վրաստանի Կ(բ)Կ կենտկոմի գյուղատնտեսության արհմիութենական ու կոմերիտական մարմինների բաժնի վարիչ։ 1939-1946 թվականներին եղել է ԽՍՀՄ Ներքին գործերի ժողովրդական կոմիսարիատ-Ներքին գործերի նախարարության քարտուղարության պետ։ 1946-1953 թվականներին եղել է  ԽՍՀՄ ՆԳ նախարարի տեղակալ, 1937-1953 թվականներին՝ ԽՍՀՄ ԳԽ պատգամավոր ։
1953 թվականին ձերբակալվել է և ԽՍՀՄ գերագույն դատարանի զինվորական կոլեգիայի կողմից դատապարտվել է 15 տարվա ազատազրկման։ Պատիժը կրելուց հետո ընտանիքի հետ ապրել և աշխատել է Սուխումում ։
Մահացել է 1976 թվականին, Սուխումում։
Գրականություն
Կատեգորիա:Լենինի շքանշանի ասպետներ Կատեգորիա:Կարմիր դրոշի շքանշանի ասպետներ Կատեգորիա:Կարմիր աստղի շքանշանի ասպետներ Կատեգորիա:ԽՍՀՄ ԳԽ 1-ին գումարման պատգամավորներ Կատեգորիա:ԽՍՀՄ ԳԽ 2-րդ գումարման պատգամավորներ Կատեգորիա:ԽՍՀՄ ԳԽ 3-րդ գումարման պատգամավորներ Կատեգորիա:Հայ քաղաքական գործիչներ Կատեգորիա:Հայ ռազմական գործիչներ
Օլիվեր Հարթ
Օլիվեր Սայմոն Դ’Արսի Հարթ (Oliver Simon D'Arcy Hart, ), բրիտանացի տնտեսագետ, ներկայումս աշխատում է ԱՄՆ-ում, Հարվարդի համալսարանի տնտեսագիտության պրոֆեսոր։ 2016 թվականին ֆինն տնտեսագետ Բենգթ Հոլմսթրյոմի հետ արժանացել է Տնտեսագիտության բնագավառում Նոբելյան մրցանակի ։
Կենսագրություն
Ծնվել է Մեծ Բրիտանիայում հանրահայտ բժիշկ Ֆիլիպ Մոնթեգյու Դ’Արսի Հարթի (Philip Montagu D’Arcy Hart, 1900— 2006) ընտանիքում։
Ավարտել է Քեմբրիջի համալսարանի Արքայական քոլեջը (մաթեմատիկայի բակալավր, 1969), Ուորիք համալսարան (տնտեսագիտության մագիստրոս, 1972) և Փրինսթոնի համալսարան (PhD՝ տնտեսագիտության գծով, 1974):
1974 թվականից մինչև 1984 թվականն աշխատել է Մեծ Բրիտանիայում (սկզբում՝ Քեմբրիջի համալսարանի Չերչիլ քոլեջում, ապա՝ Լոնդոնի տնտեսագիտական դպրոցում)։
1984 թվականին տեղափոխվել է ԱՄՆ, որտեղ սկզբում դասավանդել է Մասաչուսեթսի տեխնոլոգիական համալսարանում, իսկ 1993 թվականից սկսած՝ Հարվարդի համալսարանում։ 2000 թվականից մինչև 2003 թվականը գլխավորել է Հարվարդի տնտեսագիտական ֆակուլտետը։
Գիտական նվաճումներ
Օլիվեր Հարթի հետազոտությունները նվիրված են պայմանագրերի տեսությանը, ֆիրմայի տեսությանը, կորպորատիվ ֆինանսներին և իրավունքի տնտեսագիտական վերլուծոթյան հարցերին։
Արտաքին հղումներ
Կատեգորիա:Բրիտանացի տնտեսագետներ Կատեգորիա:Ամերիկացի նոբելյան մրցանակակիրներ Կատեգորիա:Քեմբրիջի համալսարանի շրջանավարտներ Կատեգորիա:Փրինսթոնի համալսարանի շրջանավարտներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Հարվարդի համալսարանի դասախոսներ Կատեգորիա:20-րդ դարի ամերիկացի տնտեսագետներ Կատեգորիա:Ամերիկացի տնտեսագետներ Կատեգորիա:Հրեա նոբելյան մրցանակակիրներ Կատեգորիա:Բրիտանական ակադեմիայի թղթակից-անդամներ
Ուիկոմիկո շրջան (Մերիլենդ)
Ուիկոմիկո շրջան (Wicomico County), ԱՄՆ Մերիլենդ նահանգի 24 վարչական միավորներից մեկը։ Ընդհանուր տարածությունը 1.036 կմ² է, բնակչությունը՝ 98.733 մարդ (2010 թ. տվյալներով)։ Շրջկենտրոնն է Սալիսբուրի բնակավայրը։ Կազմավորվել է 1867 թ.։
Կատեգորիա:Մերիլենդի շրջաններ
Էրինա Մանո
Էրինա Մանո (真野 恵里菜), ճապոնացի երգչուհի, դերասանուհի։ 2006 թվականին դարձել է Hello Pro Egg-ի , 2007 թվականին՝  ''Hello! Project''-ի անդամ, որտեղ մնացել է մինչև 2013 թվականի փետրվարի 23-ը ։ 2008 թվականի մարտի 29-ից սկսել է հանդես գալ որպես մենակատար ։ Այժմ հանդես է գալիս անհատական երաժշտական նախագծերում, ֆիլմերում և հեռուստատեսությունում։
Անձնական կյանք
2018 թվականի հուլիսի 16-ին ամուսնացել է ֆուտբոլիստ Գակու Սիբասակիի հետ ։
Ճապոնիայի ոսկե սկավառակ մրցանակ
{| class="wikitable" ! Տարի ! Առաջադրված աշխատանք ! Կատեգորիա !Արդյունք
Արտաքին հղումներ
Կատեգորիա:21-րդ դարի երգիչներ և երգչուհիներ Կատեգորիա:Դերասանուհիներ այբբենական կարգով Կատեգորիա:Ճապոնացի դերասանուհիներ Կատեգորիա:21-րդ դարի դերասանուհիներ Կատեգորիա:21-րդ դարի երգչուհիներ
Ամառային Պարալիմպիկ խաղեր 2012
Ամառային Պարալիմպիկ խաղեր 2012, կամ XIV Պարալիմպիկ խաղերն անցկացվելու են 2012 թվականի օգոստոսի 29-ից սեպտեմբերի 9-ը Լոնդոնում (Մեծ Բրիտանիա)։
Հայաստանը 2012 Պարալիմպիկ խաղերին
Հայաստանը 2012 Պարալիմպիկ խաղերին ներկայացել է 2 մարզաձևերով և ընդամենը 2 մարզիկներով։ Դրոշակակիրն էր ծանրամարտիկ Գրետա Վարդանյանը։
Ծանոթագրություններ
Կատեգորիա:Ամառային Oլիմպիական խաղեր * Կատեգորիա:2012 սպորտում
Թաշ օլուք
Թաշ օլուք, գյուղ Օսմանյան կայսրությունում, Տրապիզոնի վիլայեթի Ֆաթսայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր
Օբոն
Օբոն (Eaubonne), համայնք Ֆրանսիայի Իլ դը Ֆրանս երկրամասի Վալ դ՛Ուազ դեպարտամենտում։ Ընկած է Փարիզից մոտավորապես 15 կիլոմետր դեպի հյուսիս, դեպարտամենտի դե ֆակտո վարչական կենտրոնից՝ Սերժիից 17 կիլոմետր դեպի արևելք ։ 2006 թվականի տվյալներով բնակչության թվաքանակը եղել է 23 640 :
Պատմություն
Հնագիտական պեղումների արդյունքները վկայում են, որ քաղաքի ներկայիս տարածքում գոյություն է ունեցել կելտական բնակավայր:Հետագայում՝ հինհռոմեացիների տիրապետության շրջանում՝ մեր թվականության 54 թվականից հետո այստեղ ռազմական նպատակներով ճանապարհներ են անցկացվել։ Դրանցից մեկը, որ Հուլիոս Կեսարի անունն է կրում, միմյանց է կապել Լուտեցիան (ներկայիս Փարիզը) և ծովափնյա Յուլիոբոնան (այժմյան Լիլեբոնը՝ Հավրի մերձակայքում)։ Քաղաքի ներկայիս անվանումը պատմական փաստաթղթերում առաջին անգամ հիշատակվել է 635 թվականին, Դագոբերթ արքայի խարտիայում ։
Անվանումը
Բնակավայրի անվանումը պատմական փաստաթղթերում հիշատակվել է Aqua bona, Yauebonne՝ 1293 թվականին, Aubone : Սկզբնական լատինական անվանումը եղել է Aqua Puta (զտված, մաքուր ջուր), այնուհետև՝ Aqua Bona (լավ ջուր)։
Տնտեսություն
2010 թվականի տվյալներով համայնքի աշխատունակ տարիքի 15 291 մարդկանցից (15-64 տարեկան) տնտեսապես ակտիվ էին 11 775-ը (ակտիվության ցուցանիշը կազմել է 77,0 տոկոս՝ 1999 թվականի 73,8 %-ի դիմաց։ Տնտեսապես ոչ ակտիվ 3516 անձանցից 1665-ը սովորողներ էին, 1037-ը՝ թոշակառուներ, 814-ը չէին աշխատում այլ պատճառներով ։
2010 թվականին համայնքում հաշվվում էր 9701 հարկատու տնային տնտեսություն։ Յուրաքանչյուր բնակչի հաշվով տարեկան միջին եկամուտը կազմել է 24 519 եվրո ։
Ժողովրդագրություն
Բնակչության թվաքանակի փոփոխությունները (INSEE):
Զալեսցի (գյուղ, Տուրիի շրջան)
Զալեսցի (Залісці), գյուղ Ուկրաինայի Վոլինի մարզի Տուրիի շրջանում։ Հիմնադրվել է 1511 թվականին։
2001 թվականի տվյալներով Զալեսցի գյուղում բնակվում էր 65 մարդ։ Բնակավայրը զբաղեցնում է 0,663 կմ² տարածք։ Բնակչության խտությունը կազմում էր 98,04 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Տուրիի շրջանի բնակավայրեր Կատեգորիա:Ուկրաինայի գյուղեր Կատեգորիա:1511 թվականին հիմնադրված բնակավայրեր
Ֆարմաշ
Ֆարմաշ, լեռնագագաթ Արցախում, Փոքր Կովկաս լեռնահամարգում, Զանգեզուրի լեռնաշղթայում, Մեծ Ալագյոլ լճից 25 կմ հարավ-արևելք, Թարթառ գետի ակունքների շրջանում ։
Ծանոթագրություններ
Կատեգորիա:Արցախի լեռնագագաթներ
Հետի Գրին
Հենրիետա Հոուլենդ «Հետի» Գրին (Hetty Green, ի ծնե՝ Ռոբինսոն, Henrietta Howland Robinson, հայտնի է նաև որպես «Ուոլ Սթրիթի վհուկ», ), ամերիկացի ձեռնարկատեր, աշխարհի ամենահարուստ կինը (1916), հայտնի է դարձել իր անհավատալի ժլատությամբ և նրանով, որ եղել է Ուոլ Սթրիթի վրա մեծ ազդեցություն թողած ամերիկացի առաջին կինը։
Ծնունդ և վաղ կյանք
Հենրիետա Հաուլենդ Ռոբինսոնը ծնվել է 1835 թվականի նոյեմբերի 21-ին Մասաչուսեթս նահանգի Նյու Բեդֆորդ քաղաքում։ Նրա ծնողները՝ Էդվարդ Մոտտ Ռոբինսոնը (1800-1865) և Էբբի Հաուլենդը (1809-1860), որ հարում էին Բարեկամների միությանը (քվակերների), ունեցել են կետորսության սեփական խոշոր ձեռնարկություն, ինչպես նաև մեծ շահույթներ են ստացել Չինաստանի հետ առևտրի հաշվին։
Երկու տարեկանից Հետին ապրել է իր պապի՝ Գեդեոն Հաուլենդի տանը։ Պապի և հոր ազդեցությամբ, ինչպես նաև, հավանաբար, այն պատճառով, որ մայրն անընդհատ հիվանդ էր, Հետին հետաքրքրվել է բիզնեսով և 6 տարեկանից սկսել կարդալ ֆինանսական թերթեր։ Երբ լրացել է Հետիի 13 տարին, նա դարձել է ընտանեկան հաշվապահ։ 15 տարեկանում ընդունվել է Բոստոնի դպրոց։
Երբ 1864 թվականին մահացել է Հետի հայրը, նա ժառանգել է 7,5 միլիոն դոլար (ըստ 2010 թվականի վերահաշվարկի՝ 107 միլիոն դոլար) և չնայած ընտանիքի առարկություններին՝ դրանք ներդրել է Ամերիկայի քաղաքացիական պատերազմի ռազմական փոխառության պարտատոմսերում։
Երբ Հետին իմացել է, որ իր մորաքույր Սիլվիա Անն Հաուլենդը երկու միլիոն դոլար հատկացրել է բարեգործությանը, դատական հայց է ներկայացրել, որի ընթացքում բողոքարկել է մորաքրոջ կտակը՝ ներկայացնելով հանգուցյալի ավելի վաղ կազմած կտակը, որով ամեն ինչ անցնում էր Հետիին, և որը ներառում էր բոլոր հետագա կտակները անվավեր համարելու մասին կետ։ Չնայած հասարակական մեծ հնչեղությանը՝ Հետին պարտվել է, քանի որ դատարանը որոշում է կայացրել, որ նրա ներկայացրած կտակը կեղծ է։
Հետի Գրինի ամուսնություն
33 տարեկանում Հենրիետան ամուսնացել է Վերմոնտ նահանգի մուլտիմիլիոնատեր Էդվարդ Հենրի Գրինի հետ (փետրվարի 6, 1821 – մարտի 19, 1902)։ Հետին Էդվարդին նախքան հարսանիքի օրը՝ 1867 թվականի հուլիսի 11-ին, ստիպել է հրաժարվել կնոջ փողերի նկատմամբ բոլոր իրավունքներից ։ Նորապսակները տեղափոխվել են Մանհեթեն՝ Էդվարդի տուն, բայց երբ Հետի քույրը փորձել է նրան մեղադրել կտակ կեղծելու մեջ, նրան մեկնել են Լոնդոն։ Նրանց երեխաները՝ Էդվարդ Հաուլենդ Ռոբինսոն «Նեդ» Գրինը և Հետի Սիլվիա Անն Հաուլենդ Գրինը, ծնվել են Լոնդոնում։ Նեդը ծնվել է 1868 թվականի օգոստոսի 23-ին, Սիլվիան՝ 1871 թվականի հունվարի 7-ին ։
Մինչ Էդվարդն զբաղված էր ներդրումներ անելով, Հետին սկսել է ավելացնել իր հարստությունը։ Նա մտածել էր ներդրումային ռազմավարություն, որը ճիշտ էր ամբողջ կյանքի ընթացքում՝ ներդրումներ, կանխիկ գումար շտապ գործարքների համար և առողջ միտք։ Գտնվելով Լոնդոնում՝ Հետին ներդրումային ուժերի մեծ մասը գործի է դրել դոլարի, թղթադրամների տեսքով, որոնք ԱՄՆ կառավարության կողմից թողարկվել էին Քաղաքացիական պատերազմից անմիջապես հետո։ Երբ առավել զգուշավոր ներդրողներն խուսափում էին պատերազմից հետո վերականգնվող կառավարության կողմից թողարկված թղթադրամներից, Հետին դրանք բոլորը գնել է, ինչը նրան բերել է 1,25 միլիոն դոլար մեկ տարվա ընթացքում։ Վաստակած գումարով նա ձեռք է բերել երկաթուղային բաժնետոմսեր։